Mørk chokolade (mindst 70%) er klart et bedre valg end både mælkechokolade og hvid chokolade. Det er særligt pga. det højere indhold af kakaomasse. Rå kakao er nemlig fyldt med flavanoler (antioxidant), magnesium, krom, zink, jern og selv C-vitamin.
Derudover er mørk chokolade også et bedre valg pga. et lavere indhold af sukker. Det gør den mørkechokolade lidt mere bitter end den lyse eller hvide chokolade. Det har i hvert fald den effekt på mig, at jeg bliver hurtigere tilfreds eller mæt og spiser mindre af det. Men kalorieindhold er nogenlunde det samme pr. 100 gram uanset hvilken variant du vælger.